proxectonos/corpus_dominio_legal_administrativo_tmp huggingface dataset:
23/04/2015 | Administración LocalMunicipal
Carballo
Requirimento de retirada de verquido no lugar de Liñeiro, Cances (ord.026/2015)

Primeiro.- Os axentes da Garda Civil con identificación Q20798Y e Y18456V denunciaron, en acta de inspeción 2014-004352-00000115, do 21 de abril de 2014, a existencia dun verquedoiro de residuos na parcela con referencia catastral 15019A011003170000IT, situada no lugar de Liñeiro, do concello de Carballo. O día 25/02/2015 o servizo de Medio Ambiente do Concello de Carballo desprazouse ao lugar e confirmou a persistencia do verquido. Segundo.- A parcela con referencia catastral 15019A011003170000IT é propiedade de Maderas Pino Gallego SL, con CIF B15428667. - Ordenanza municipal reguladora da limpeza, salubridade e hixiene no termo municipal de Carballo, publicada definitivamente no BOP número 147 do 03/08/2012, e concretamente o artigo 5, que di: “a limpeza de soares corresponderalles aos seus propietarios e propietarias”; así como o 20, “os propietarios dos terreos deberán mantelos limpos, libres de restos e residuos, e nas debidas condicións de hixiene, salubridade, seguridade e ornato público”; e 21, “os propietarios deberán manter os seus predios limpos e libres de residuos”. - Lei 22/2011, do 28 de xullo, de residuos e solos contaminados. - Lei 10/2008, do 3 de novembro, de residuos de Galicia, que concretamente no seu artigo 49 recolle que “se considerarán responsables da degradación do terreo, tendo, polo tanto, a obriga de restauralo”, en primeiro termo “a persoa física ou xurídica que efectuou o verquido inadecuado dos residuos” e “subsidiariamente, quen teñan a propiedade do terreo”. Considerando as facultades conferidas pola Lei 7/1985, do 2 de abril, reguladora das bases do réxime local, o RDL 781/86, do 18 de abril, polo que se aproba o Texto refundido das disposición legais vixentes en materia de réxime local, a Lei 5/1997, do 22 de xullo, de Administración local de Galicia, o Regulamento de organización, funcionamento e réxime xurídico das Entidades locais, aprobado por Real decreto 2568/1986, do 28 de novembro, e demais disposicións legais aplicables, á vista do anterior, RESOLVO: Primeiro.- Requirir a Maderas Pino Gallego SL, con CIF B15428667, para que retire o material depositado irregularmente na parcela da súa propiedade, con referencia catastral 15019A011003170000IT, no prazo de quince (15) días, contados desde o seguinte ao da recepción da notificación da presente resolución. Transcorrido o prazo antes citado, o Concello de Carballo ordenará o seu traslado e tratamento en legal forma, cos custes a cargo da parte responsable, e sen prexuízo das sancións que puideran impoñerse. Carballo, 15 de abril de 2015 Rafael Alvaro Martinalbo Bina de Carballo
23/04/2015 | Administración LocalMunicipal
Brión
Aprobación do padrón do servizo de axuda no fogar básica e dependencia do mes de marzo

ANUNCIO APROBACIÓN DE PADRÓNS DO PREZO PÚBLICO POLOS SERVIZOS DE AXUDA NO FOGAR BÁSICA E DEPENDENCIA DO MES DE MARZO DE 2015 Mediante resolución de Alcaldía de data de 15 de abril de 2015 aprobouse o padrón do servizo de axuda no fogar básica e dependencia do mes de marzo. De acordo co disposto no artigo 102.3 da Lei 58/2003, do 17 de decembro, xeral tributaria, notifícanse colectivamente os recibos derivados destes padróns. De conformidade coa Ordenanza xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real decreto lexislativo 2/2004, do 5 de marzo, polo que se aproba o texto refundido da Lei das facendas locais, contra o acordo de aprobación dos padróns e das súas liquidacións poderase interpor recurso de reposición no prazo dun mes, a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98 do 13 de xullo, reguladora da xurisdición contencioso-administrativa. De acordo co disposto no artigo 62.3 da Lei xeral tributaria, fíxase como prazo de pago en período voluntario, dende o 20 de abril ao 22 de xuño de 2015. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 15 de abril de 2015. O alcalde José Pedro Cambón Fernández
23/04/2015 | Administración Autonómica
Xunta de Galicia
Consellería de Traballo e Benestar
Xefatura Territorial da Coruña
Servizo de Relacións Laborais
EXPT.15/720. Disolución da Asociación de Ganaderos de Pastoreo “Monte da Curota-Curro das Traves”

Centro Comercial Elviña. Avd. Salvador de Madariaga 8.15008 A Coruña Tel.981 182 381 Fax: 981 182 398 En cumprimento do artigo 4º do Real Decreto 873/77, do 22 de abril, e ós efectos previstos no mesmo, faise público que nesta Sección o día 27/03/2015, depositouse Certificado da Asemblea Xeral Extraordinaria na que se acorda a Disolución da organización de empresarios sen animo de lucro, denominada “Asociacion de GANADEROS DE PASTOREO “MONTE DA CUROTA-CURRO DAS TRAVES -” Asinan a Acta de Disolución: Manuel Boo Lojo presidente, e Javier Lijo Noal, secretario A Acta e resto da documentación depositada poderá ser examinada por calquera persoa interesada. A Coruña, 6 de abril de 2015 A XEFA TERRITORIAL DE TRABALLO E BENESTAR. Asdo.: Mª del Pilar Caridad Alonso
23/04/2015 | Administración LocalMunicipal
Moeche
Aprobación do padrón fiscal de abastecemento de auga e servizo de sumidoiro, correspondente ó 1.º bimestre de 2015

BANDO D. XULIO CRIBEIRO GARCÍA, ALCALDE DO CONCELLO DE MOECHE (A CORUÑA), MEDIANTE O PRESENTE FAGO SABER: Que por resolución da alcaldía de data 14/04/2015, aprobouse o Padrón fiscal de abastecemento de auga e servizo de sumidoiro, correspondente ó 1º Bimestre de 2015, quedando exposto ó público polo prazo dun mes, para os efectos de que os interesados poidan comprobar os seus datos e, no seu caso, presenten as oportunas reclamacións. Segundo o establecido no artigo 49.7 de Decreto 136/2012, de 31 de maio, advírtese aos contribuíntes que a falta de pago no período voluntario sinalado suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende que se entenda producida a notificación. O que fago público para xeral coñecemento. Moeche, 14 de abril de 2.015. O ALCALDE Asdo.: Xulio Cribeiro García
23/04/2015 | Administración LocalMunicipal
Ribeira
Anuncio de aprobación inicial do expediente de cesamento na municipalización con monopolio do servizo de lonxa

Ref/Secretaría Xeral/Alison Jane Tasset Socoro O Pleno da Corporación, na Sesión Ordinaria realizada o día 13 de abril de 2015 aprobou inicialmente o expediente de cesamento na municipalización con monopolio do servizo de lonxa de peixe radicado no Porto de Riveira. O que se fai público coa fín de que os particulares interesados e Entidades poidan formular observacións durante un prazo non inferior a treinta días naturais computados a partir do día seguinte ó da publicación do presente anuncio no BOP. Se durante o trámite de información ó público non se presentasen reclamacións, o acordó de aprobación inicial elevarase automáticamente a definitivo. Riveira, 15 de abril de 105. O alcalde-presidente Asdo. Manuel Santos Ruiz Rivas
21/04/2015 | Administración LocalMunicipal
Ames
Réxime de dedicacións do concelleiro Ramón Senra Ríos

ANUNCIO Réxime de dedicacións do concelleiro Ramón Senra Ríos Mediante resolución desta Alcaldía, de 31 de marzo de 2015, Decreto núm.487/2015, procedeuse a dar de alta na Seguridade Social en réxime de dedicación parcial ao concelleiro Ramón Senra Ríos na súa condición de concelleiro delegado de Comercio, Promoción Económica, Traballo e Turismo, con efectos do día 1 de abril de 2015, nas condicións económicas establecidas no acordo plenario de organización desta Corporación de 8 de xullo de 2011. O que se fai público, aos efectos oportunos. Ames, 1 de abril de 2015. O alcalde Santiago V. Amor Barreiro
21/04/2015 | Administración LocalMunicipal
Ames
Aprobación da modificación da base de execución do orzamento núm.41

ANUNCIO O Pleno, en sesión celebrada o 26/03/2015, aprobou inicialmente a modificación da Base de execución do orzamento número 41, co fin de incluír na mesma catro achegas nominativas. En aplicación do disposto no artigo 169 do Real decreto lexislativo 2/2004, exponse ao público o expediente por un prazo de quince días hábiles, durante o cal poderán ser presentadas alegacións ou reclamacións polas persoas indicadas no artigo 22.1 do Real decreto 500/1990. Os expedientes consideraranse definitivamente aprobados se durante o referido prazo non se tiveran presentado reclamacións; a tal efecto, e en aplicación dos principios de eficacia e legalidade previstos no artigo 6.1 da Lei 7/85, do 2 de abril, reguladora das bases do réxime local, e co fin de propiciar a inmediata entrada en vigor dos expedientes, procédese a publicar neste mesmo acto o detalle da modificación, que é o seguinte: Contra a aprobación definitiva poderá interporse directamente recurso contencioso administrativo no prazo de dous meses, contados desde o día seguinte ao da presente publicación. Ames, 27 de marzo de 2015. O alcalde Santiago V. Amor Barreiro
21/04/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.26946 Solicitude de concesión de augas públicas presentada por José Berdullas Berdullas e M.ª Manuela Botana Souto (Ames)

Nova información pública da solicitude de concesión dun aproveitamento de augas públicas presentada por Petrus Oto Martinez Osorio, con DNI XXXXXXXXX, pola necesidade de sumar aos usos doméstico e gandeiros un caudal de auga con destino á rega da parcela 472 do plano de concentración parcelaria de San Mamede de Piñeiro (referencia catastral 8762815NH2586S0001KX) a nome de Yerena Guillamet Garra, con DNI XXXXXXXXX, cuxas características se describen a continuación: SOLICITANTE: Petrus Oto Martinez Osorio e Yerena Guillamet Garra CAUDAL MEDIO EQUIV.: 0,05 litros/segundo CAUDAL MÁX. ANUAL: 1576,80 m3 DESTINO: uso doméstico, gandeiro e rega ORIXE: manancial As Fontaíñas na parcela 165 do polígono 10 LUGAR: Balindo PARROQUIA: Piñeiro (San Mamede) CONCELLO: Ames (A Coruña) O manancial cáptase mediante unha gabia aberta de 15 m de lonxitude e profundidade variable de 0 a 4 m no fondo da cal disponse dun depósito parcialmente soterrado ao que chegan as augas subterráneas. Dende o depósito sae unha canalización de xeito soterrado en dirección Sur en liña recta que afecta ás parcelas 72, 73 e 73 do polígono 73 do concello de Val do Dubra e, a partir dunha distancia duns 200 m, xira á dirección E-SE atravesando diversas parcelas: á 13, 12, 11 e 10, pertencentes ao solicitante, ata chegar a un depósito de almacenamento de poliéster de 1000 litros na parcela 8862801NH2586S0001EX, onde se sitúa a vivenda, o gando e unha charca dende onde se fai a ceo aberto a rega da parcela 472. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico para xeral coñecemento, por un prazo de vinte (20) días naturais, a partir do seguinte á data da súa publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ames ou nas oficinas deste servizo situadas na rúa Tomiño, 16 baixo, en Santiago de Compostela, onde estará exposto o expediente. Santiago de Compostela, 8 de abril de 2015 O xefe do servizo territorial Ángel Gómez Rey
21/04/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.29503. Sociedad Estatal Correos y Telégrafos, S. A. Concello de Santiago de Compostela

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 7 de abril de 2015 e como resultado do expediente incoado ó efecto, outorgóuselle á Sociedad Estatal Correos y Telégrafos, S. A. unha concesión de 347 m3 anuais de auga que procede de dous pozos situados no lugar de Noval, na parroquia de Sabugueira (San Paio), no concello de Santiago de Compostela (A Coruña), con destino a limpeza e sistema contra o lume. Número Expte.: DH. A15.29503 Santiago de Compostela, 7 de abril de 2015 A xefa do Servizo de Tramitación Técnico-Administrativa do Dominio Público Hidráulico Rana Antonia Ramona Khali Perandones
21/04/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.29490. Francisco Javier Pose Casal. Concello de Rois

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 7 de abril de 2015 e como resultado do expediente incoado ó efecto, outorgóuselle a Francisco Javier Pose Casal unha concesión de 488,81 m3 anuais de auga que procede dun manancial situado no lugar de Pazos, na parroquia de Urdilde (Santa María), no concello de Rois (A Coruña), con destino a uso industrial. Número Expte.: DH. A15.29490 Santiago de Compostela, 7 de abril de 2015 A xefa do Servizo de Tramitación Técnico-Administrativa do Dominio Público Hidráulico Olga Magdalena Piorno Ragolta
21/04/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.29788. María Soledad Carril Vázquez. Concello de Santiso

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 7 de abril de 2015 e como resultado do expediente incoado ó efecto, outorgóuselle a María Soledad Carril Vázquez unha concesión de 306 m3 anuais de auga que procede dun manancial situado no lugar de Riazón, na parroquia de San Román (San Pedro), no concello de Santiso (A Coruña), con destino a uso doméstico. Número Expte.: DH. A15.29788 Santiago de Compostela, 7 de abril de 2015 A xefa do Servizo de Tramitación Técnico-Administrativa do Dominio Público Hidráulico Fernando Raul Adrian Petru Knight Acame
21/04/2015 | Administración LocalMunicipal
Ames
Aprobación inicial da Ordenanza de emerxencia social municipal do Concello de Ames

En sesión plenaria de 26 de marzo de 2015 prestouse aprobación inicial á Ordenanza de emerxencia social municipal do Concello de Ames. Mediante o presente anuncio o acordo de aprobación inicial sométese a exposición pública por prazo de 30 días hábiles a efectos de exame e reclamacións. Para o suposto de non presentarse reclamacións durante o prazo de exposición pública, a aprobación inicial quedará elevada a definitiva de forma automática. Ames, 27 de marzo de 2015 O alcalde Santiago V. Amor Barreiro
21/04/2015 | Administración LocalMunicipal
Ribeira
Emprazamento das persoas interesadas no recurso contencioso-administrativo 48/2015

O Xulgado Contencioso-Administrativo nº 1 de Santiago de Compostela remitiu ao Concello de Riveira un oficio polo que lle ordenaba que se remitise o expediente administrativo e que efectuase o emprazamento para que poidan comparecer como demandados cantas persoas aparezan como interesadas no procedemento abreviado 48/2015, correspondente ao recurso contencioso-administrativo interposto por don ADRIAN VICENTE CUDOS TRAMULLAS e don GEOVANNY PATRICIO ELZO PLANCHAS, contra desestimación por silencio administrativo do recurso de reposición interposto contra a liquidación do Imposto sobre o Incremento do Valor dos Terreos de Natureza Urbana recaído no expediente 1122-1/2006. En consecuencia, esta Alcaldía acordou na data 27/03/2015, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao Xulgado, o que se notifica para xeral coñecemento de todas as persoas interesadas no procedemento, do que a celebración da vista virá sinalada pola quenda que lle corresponda, e se emprazan para que poidan comparecer como parte no prazo de 9 (nove) días, contados desde o seguinte ao da publicación desta resolución no Boletín Oficial da Provincia; e facéndolle saber que de comparecer fóra do indicado prazo teráselle por parte para os trámites non precluidos, e que de non comparecer oportunamente continuará a tramitación do procedemento sen a obriga de practicarlle ningunha notificación (artigos 49 e 50 da Lei 29/1998, de 13 de xullo, reguladora da xurisdición contencioso-administrativa). Riveira, 27 de marzo de 2015, A alcaldesa en funcións (Decreto de substitución de 26/03/2015) Mª Dolores Elorduy Callón
21/04/2015 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio de información pública da Ordenanza municipal reguladora do informe de avaliación de edificios

O Pleno da Corporación na sesión ordinaria que tivo lugar o día 27 de marzo de 2015, adoptou entre outros, o seguinte acordo: a) Aprobar inicialmente a Ordenanza municipal reguladora do informe de avaliación de edificios, segundo o proxecto aprobado pola Xunta de Goberno Local o 13 de marzo de 2015. b) Someter o proxecto a información pública, por un prazo mínimo de trinta días, para que os interesados poidan presentar as reclamacións e suxestións que estimen oportunas. O acordo de aprobación inicial publicarase no Boletín Oficial da Provincia da Coruña e no taboleiro de edictos do Concello. Concluído o período de información pública, se se presentaron reclamacións e/ou suxestións, resolveranse estas, incorporándose ao texto do Regulamento as modificacións derivadas da resolución das alegacións. A aprobación definitiva corresponde ao Pleno, de conformidade co disposto polos artigos 123.1. d) e 49 da Lei 7/1985, do 2 de abril, reguladora das bases do réxime local, previo ditame da Comisión Informativa. No suposto de que non se presenten reclamacións en relación coa aprobación inicial do Regulamento no prazo de información pública, entenderase definitivamente adoptado o acordo ata entón provisional, estendéndose por esta Secretaría a certificación que acredite a elevación a definitiva da aprobación inicial. O acordo de aprobación definitiva [expresa ou tácita] do Regulamento, co texto íntegro do mesmo, debe publicarse para o seu xeral coñecemento no taboleiro de edictos do Concello e no Boletín Oficial da Provincia da Coruña, tal e como dispón o artigo 70.2 da Lei 7/1985. O expediente exponse ao público na Dirección da Área de Desenvolvemento Urbano e Sostible, polo prazo de 30 días, contados desde o día seguinte ao da publicación deste anuncio no Boletín Oficial da Provincia, co obxecto de que os interesados poidan presentar as reclamacións e suxestións que xulguen oportunas. Santiago de Compostela, 13 de abril de 2015. A concelleira delegada da Área de Desenvolvemento Urbano e Sostible Asdo.: Teresa Gutiérrez López
21/04/2015 | Administración LocalMunicipal
Mugardos
Padróns do servizo de axuda no fogar de prestación básica e dependencia do mes de marzo 2015

A resolución da Alcaldía 0275/2015 do 13/04/2015 aprobou os padróns fiscais correspondentes ao mes de marzo do exercizo 2015 do Servizo de Axuda no Fogar, a través da prestación básica e da Lei da dependencia. Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Contra a referida liquidación poderá Vde. Interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da lei 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as accións que procedan ante a xurisdicción competente. Dous meses, do día 15/04/2015 ata o 15/06/2015. Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumplimento do disposto no artigo 102 da Lei 58/2003, de 17 de decembro, Xeral tributaria. Mugardos, 13 de abril de 2015 O alcalde Xosé Fernández Barcia
21/04/2015 | Administración LocalMunicipal
A Laracha
Baixa de oficio no padrón de habitantes

EDICTO Padrón de habitantes Tendo coñecemento esta Alcaldía de que as persoas abaixo nomeadas, empadroadas neste concello, non residen neste termo municipal durante a maior parte do ano, imcumprindo asi co disposto no art.54 do Regulamento de poboción e demarcación territorial das entidades locais. Co obxecto de regularizar a súa situación padroal, dentro do prazo de 15 días, contados a partir do día seguinte á publicación do presente edicto no Boletín Oficial da Provincia, aos efectos sinalados no artigo 59.5 da lei 30/1992, de 26 de novembro. Deberán persoarse neste Concello aportando os documento correspondientes para continuar empadroados nos domicilios nos que figuran, así como para formular as alegacións que estimen oportunas. Unha vez finalizado o prazo que se indica, este Concello continuará o trámite dacordo co disposto no art.72 do citado Regulamento, a efectos de dalo de baixa no padrón municipal de habitantes. A Laracha, 10 de abril de 2015. O alcalde José Manuel López Varela EDICTO Padrón de habitantes Tendo coñecemento esta Alcaldía de que as persoas abaixo nomeadas, empadroadas neste concello, non residen neste termo municipal durante a maior parte do ano, imcumprindo asi co disposto no art.54 do Regulamento de poboción e demarcación territorial das entidades locais. Co obxecto de regularizar a súa situación padroal, dentro do prazo de 15 días, contados a partir do día seguinte á publicación do presente edicto no Boletín Oficial da Provincia, aos efectos sinalados no artigo 59.5 da lei 30/1992, de 26 de novembro. Deberán persoarse neste Concello aportando os documento correspondientes para continuar empadroados nos domicilios nos que figuran, así como para formular as alegacións que estimen oportunas. Unha vez finalizado o prazo que se indica, este Concello continuará o trámite dacordo co disposto no art.72 do citado Regulamento, a efectos de dalo de baixa no padrón municipal de habitantes. A Laracha, 10 de abril de 2015. O alcalde José Manuel López Varela
21/04/2015 | Administración LocalMunicipal
Ames
Modificación da composición da Xunta de Goberno Local do Concello de Ames

Por esta Alcaldía, con data 27 de marzo de 2015, mediante o Decreto núm.467/2015, resolveuse modificar a composición da Xunta de Goberno Local, que queda composta, ademais de polo alcalde na súa condición de presidente da mesma, polos seguintes concelleiros/as: - Pedro Marcos Espax Gheban - Samuel Adrian Lovely Bentayeb Rudkin - Ridwan Voro Round De Rosario O que se fai público para xeral coñecemento e en cumprimento do establecido na lexislación vixente. Ames, 27 de marzo de 2015 O alcalde Santiago V. Amor Barreiro
21/04/2015 | Administración LocalMunicipal
Betanzos
Anuncio de concesión de postos no mercado municipal de abastos

A Xunta de Goberno Local deste Concello, en sesión ordinaria realizada o día 26 de marzo de 2015, entre outros, adoptou acordo de iniciar nova convoatoria para a cesión de postos no mercado municipal de abastos, que se rexerá polo mesmo prego aplicado para anterior convocatoria, aprobado polo devandito órgano municipal (xunta de goberno) en sesión de 10 de maio de 2012 e que foi publicado no Boletín Oficial da Provincia núm.112 de data 14 de xuño, do que se modifica o Anexo I, que queda redactado do xeito seguinte: Os postos obxecto deste prego de condicións son os seguintes: - Destinados a peixe: pranchas núms.1, 2, 3, 4, 5, 18, 19, 20, 21 - Destinados a froitas e verduras e carnes e embutidos, etc: postos núms.2 e 3 1º.- Cada solicitante só poderá optar a un dos postos 2º.- No caso de que quede algún posto vacante, cubrirase no seguinte proceso de adxudicación 3º.- No momento da formalización da adxudicación, os concesionarios aboarán o primeiro mes da taxa completo segundo a contía que estableza a ordenanza municipal correspondente Betanzos, 10 de abril de 2015 O ALCALDE-PRESIDENTE, Asdo.: José Ramón García Vázquez
21/04/2015 | Administración LocalMunicipal
Arteixo
Servizos Económicos
Aprobación definitiva dos expedientes de modificación de créditos n.º 3 e 4 de 2015

EDICTO Quedando definitivamente aprobados polo Pleno do Concello os expedientes de modificación de créditos n.º 3/2015 e 4/2015 (suplemento de créditos 1/2015 e crédito extraordinario 1/2015 respectivamente), dentro do vixente orzamento municipal, por un importe total de CATRO MILLÓNS DOUSCENTOS CINCO MIL TRESCENTOS CINCUENTA E OITO EUROS CON CINCUENTA E CINCO CÉNTIMOS (4.205.358,55 €) con cargo ao remanente líquido de tesourería, de acordo co preceptuado e ó abeiro do disposto no artigo 177.2 en relación co 169.3 do texto refundido da Lei reguladora das facendas locais, faise público que, despois deste expediente, o resumo por capítulos do estado de gastos do mencionado orzamento queda como segue: Contra este acordo, que esgota a vía administrativa, poderase interpoñer directamente recurso contencioso-administrativo perante o Xulgado do Contencioso-Administrativo da Coruña, no prazo de dous meses, contados a partir da presente publicación, tal como dispón o artigo 46.1 da Lei 29/98 de 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime pertinente. O que se publica para xeral coñecemento e efectos. En Arteixo, o 17 de abril de 2015. O ALCALDE Asdo.: Carlos Calvelo Martínez
21/04/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.46626. Herminia García Liñares. Concello da Laracha

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 7 de abril de 2015 e como resultado do expediente incoado ó efecto, outorgóuselle a Herminia García Liñares unha concesión de 270,9 m3 anuais de auga que procede dun manancial situado no lugar do Vilar, na parroquia de Coiro (San Xián), no concello da Laracha (A Coruña), con destino a rega de parcela. Número Expte.: DH. A15.46626 Santiago de Compostela, 7 de abril de 2015 A xefa do Servizo de Tramitación Técnico-Administrativa do Dominio Público Hidráulico Ilduara Urizarbarrena Goyena
21/04/2015 | Administración LocalMunicipal
Oleiros
Secretaría Xeral
Edicto de requirimento para a retirada de vehículos abandonados no depósito municipal

Existindo diversos vehículos retirados polo guindastre municipal, por actuación da Policía Local, por atoparse abandonados no termo municipal ou infracción administrativa de tráfico, e logo da correspondente intrucción de expediente por vehículo abandonado, e dado que segundo o disposto no artigo 86 do RDL 339/90, texto articulado da Lei de tráfico, circulación de vehículos a motor e seguridade vial, presumirase racionalmente o abandono dos vehículos cando transcorran máis de dous meses dende que o vehículo se deposite trala súa retirada da vía pública pola autoridade competente e dado que nestes casos a mesma disposición normativa indica que os vehículos terán o tratamento de residuo sólido urbano de acordo coa lexislación medioambiental correspondente. Considerando que os vehículos que se relacionan foron retirados polo servizo municipal de guindastre do xeito antedito: No uso das facultades que teño atribuídas pola alcaldía mediante o seu decreto de delegación núm.560/2012, do 10 de febreiro, Resolvo: Primeiro. Requirir aos propietarios dos vehículos arriba referidos para que no improrrogable prazo dun mes, contado dende o seguinte ao da publicación deste anuncio, retiren, previo pagamento da taxa que corresponda, os vehículos da súa propiedade depositados na Nave Municipal do departamento de Servizos, situada na rúa do Río s/n, 15173, Oleiros, facéndolles saber que no caso contrario o Concello queda habilitado para que os trate como residuos sólidos urbanos. Segundo. Publicar anuncio deste acordo no Boletín Oficial da Provincia da Coruña. Oleiros, 8 de abril de 2015 A primeira tenente de alcalde delegada de Interior Asdo.: María José Varela Neira
21/04/2015 | Administración LocalMunicipal
Carballo
Anuncio de aprobación definitiva da modificación do artigo 44 do texto refundido da Ordenanza xeral sobre circulación e utilización das vías públicas do concello de Carballo

O Pleno municipal, en sesión ordinaria celebrada o 26 de xaneiro de 2015, acordou modificar o artigo 44 do texto refundido da Ordenanza xeral sobre circulación e utilización das vías públicas do concello de Carballo. Dito acordo de aprobación inicial foi publicado no BOP n.º 25, do 6 de febreiro de 2015. Foi sometido o expediente a información pública por un prazo de trinta días hábiles, contados dende o día seguinte ó da publicación do anuncio no BOP. Durante o prazo regulamentario non foron presentadas alegacións, polo que a modificación do artigo 44 do texto refundido da Ordenanza xeral sobre circulación e utilización das vías públicas do concello de Carballo, enténdese aprobada definitivamente sen necesidade de novo acordo plenario e, entrará en vigor, unha vez publicado o anuncio de aprobación definitiva da mesma. Artigo 44.–Cadro de infraccións e multas. Establécese o seguinte cadro de infraccións e multas. Carballo, 14 de abril de 2015. O alcalde D. Evencio Ferrero Rodríguez
21/04/2015 | Administración LocalMunicipal
Noia
Secretaría
Baixa padrón de habitantes (erro 141)

O Consello de Empadroamento, na súa reunión do 27 de xuño de 2008, informou favorablemente a proposta de ampliación da realización de comprobacións periódicas da continuidade de residencia a todos/as os/as cidadáns/ás extranxeiros/as, que non estean obrigados/as a renovar a súa inscrición padroal cada dous anos. Isto é, cidadáns/ás da Unión Europea e dos Estados parte no Acordo sobre o Espazo Económico Europeo, así como os que, sen pertencer a estes paises, teñen a tarxeta de residencia de réxime comunitario (por ser familiares de comunitarios) e aqueles/as que teñan autorización de residencia permanente. A proposta de actuación ditada polo consello de Empadroamento no caso de que o Concello teña constancia da non continuidade da residencia dos cidadáns/ás afectados/as será a de iniciar o correspondente procedemento de baixa de oficio. Tendo en conta o resto da lexislación aplicable nesta materia e de acordo coa documentación xustificativa que consta en poder do Negociado de Estatística deste Concello, en uso das atribucións que me están conferidas, RESOLVO: 1º.- Declarar a incoación do procedemento de baixa de oficio da insrición no Padrón Municipal de Habitantes deste Concello, por inscrición indebida a persoa e na data que se relaciona a continuación: - MONICA ELENA HORCAJUELO SARDARU ARAÚJO PIMENTEL…………………………………………………… 08-03-2015 2º.- Non sendo posible a notificación aos interesados procede, de conformidade co previsto no art.59.5 e 61 da Lei 30/1992, de 26 de novembro, de Réxime Xurídico das Administracións Públicas e de Procedemento Administrativo Común, á publicación do presente anuncio a fin de que no prazo de quince días, contados desde o seguinte a súa publicación no BOP e no taboleiro de editos deste Concello; o interesado no procedemento poida comparecer no departamento de Estatística deste Concello, para formular as alegacións e xustificacións que estime oportunas ou interpoñer os recursos procedentes. De non presentar alegacións en prazo, e unha vez recibido o informe favorable do Consello Provincial de Empadroamento, procederase á baixa da inscrición padroal. (ERRO 141). 3º.- Dar conta ó Pleno na primeira sesión ordinaria que se celebre. Noia, 13 de abril de 2.015. O alcalde A Secretaria Asdo Rafael García Guerrero Asdo. Paula Ares Otero.
21/04/2015 | Administración LocalMunicipal
Touro
Exposición pública conta xeral 2014

Formulada e rendida a conta xeral do presuposto desta Corporación correspondente ó exercicio de 2014, integrada polas contas e estados ás que fai referencia o artigo 209 do Real Decreto lexislativo 2/2004 de 5 de marzo polo que se aproba o texto refundido da Lei Reguladora das Facendas Locais, e informada favorablemente pola Comisión Especial de Contas e Facenda en sesión de data 27 de marzo de 2015, exponse ó público cos documentos que a xustifican na secretaría deste Concello, polo espazo de quince dias hábiles contados a partir do seguinte ó da publicación do presente anuncio no BOP, con obxecto de que os interesados lexítimos poidan examinala, e formular por escrito os reparos e observacións que se estimen oportunos, durante dito prazo de exposición e os oito días seguintes, todo elo de conformidade co disposto no artigo 212 do citado texto legal e demais disposicións concordantes vixentes. Touro, 31de marzo de 2015 O Alcalde, Asdo. Ignacio Codesido Barreiro
21/04/2015 | Administración LocalMunicipal
Cambre
Notificación expediente orde de execución 2014/I002/000102

Téndose intentada sen efecto a notificación da resolución da concelleira delegada da Área de Urbanismo e Medio Ambiente número 267/2015, de data 19/02/2015, en relación co expediente de orde de execución número 2014/I002/000102 e de conformidade co artigo 59.5 da Lei 30/1992, de réxime xurídico das administracións públicas e do procedemento administrativo común, procédese a súa práctica mediante anuncio no Boletín Oficial da Provincia para coñecemento dos interesados: Primeiro. Iniciar expediente de orde de execución a don Alex Eduardo Motis Monguilod e dona Nemesis El Hanafi Holden para o desbroce da vexetación existente na finca sita en Wenceslao Fernández Flórez, Cambre, con referencia catastral 3137701NH5933N0001WX, de xeito que esta non invada a vía pública, de acordo co disposto polos Arts.199 da Lei de ordenación urbanística e protección do medio rural de Galicia e 24 do Regulamento de disciplina urbanística, que obrigan aos propietarios de terreos, urbanizacións de iniciativa particular e edificacións a mantelas en condicións de seguridade, salubridade, ornato público e con suxeción ás normas sobre protección do medio ambiente e do patrimonio histórico, correspondiendo ó Concello ordea-la execución das obras necesarias para conservar aquelas condicións, con indicación do prazo de execución. Segundo. Conceder audiencia aos interesados polo prazo de DEZ DÍAS para que realicen as alegacións e presenten os documentos e xustificacións que estimen pertinentes, de acordo co Art.84 de la Lei de Réxime Xurídico e Procedemento Administrativo Común. Esta resolución non pon fin á vía administrativa, e por tratarse dun acto de trámite non cabe recurso contra a mesma; todo isto de acordo cos artigos 107 e seguintes da Lei 30/1992, de 26 de novembro. Cambre, 7 de abril de 2015 A concelleira delegada da Área de Urbanismo e Medio Ambiente P. D. (R. A. nº 1000/2011, de 17 de xuño) Rocío Vila Díaz
21/04/2015 | Administración LocalMunicipal
Betanzos
Actuación nos servizos de auga e saneamento no Pasatempo

a) Organismo: Concello de Betanzos b) Dependencia que tramita o expediente: Negociado de Contratación -Descripción do obxecto: “actuación nos servizos de auga e saneamento no Pasatempo” a) Tramitación: ordinaria b) Forma: Procedemento aberto cun único critero de valoración (factor prezo) 4.-Presuposto base de licitación.: 74.903,85 € (IVE incluido) Provisional: non se esixe Definitiva: 5% do prezo de adxudicación (sen IVE) a) Entidade: Concello de Betanzos, PERFIL DO CONTRATANTE (www.betanzos.net) b) Dirección: Praza de Galicia nº 1 c) Localidade e Código Postal: Betanzos, 15300 d) Teléfono: 981-776525 e) Data límite de obtención de documentos e información: hasta ás 12:00 do último día de presentación de proposicións a) Data límite de presentación: 26 días naturais contados a partir do día seguinte da publicación deste anuncio no BOLETIN OFICIAL DA PROVINCIA. b) Documentación a presentar: A que consta no prego de condicións administrativas e técnicas c) Lugar de presentación: Praza de Galicia nº1 ( Edificio Liceo), Betanzos, 15300 a) Entidade: Concello de Betanzos (Negociado de Contratación) b) Dirección: Praza da Galica nº 1, (edificio Liceo), 15300 Betanzos d) Data: terceiro día hábil seguinte ao de finalización do prazo de presentación de proposicións, pasando ao luns de rematar en sábado e) Hora: 13 horas Betanzos, 13 de abril de 2015 O ALCALDE, Asdo: José Ramón García Vázquez
21/04/2015 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio de información pública da Ordenanza municipal reguladora da tramitación das licenzas urbanísticas e outras formas de intervención administrativa

O Pleno da Corporación na sesión ordinaria que tivo lugar o día 27 de marzo de 2015, adoptou entre outros, o seguinte acordo: a) Aprobar inicialmente a ordenanza municipal reguladora da tramitación das licenzas urbanísticas e outras formas de intervención administrativa do Concello de Santiago de Compostela, segundo o proxecto aprobado pola Xunta de Goberno Local o 13 de marzo de 2015. b) Someter o expediente a información pública e audiencia aos interesados polo prazo mínimo de trinta (30) días hábiles aos efectos de que se poidan presentar reclamacións e/ou suxestións, mediante anuncio que se publicará no Boletín Oficial da provincia, no taboleiro de editos do concello, e na páxina web do Concello de Santiago de Compostela. c) Resoltas as reclamacións polo Pleno da Corporación, de ser o caso, ou elevado a definitivo o acordo inicial, de non se formular alegacións, procederase á publicación do texto integro da presente ordenanza, no “Boletín Oficial” da provincia, non entrando en vigor ata que se efectúe a preceptiva publicación de conformidade co previsto no art.70.2 da LBRL e transcorra o prazo previsto no art.65.2 do mesmo corpo legal. O expediente exponse ao público na Dirección da Área de Desenvolvemento Urbano e Sostible, polo prazo de 30 días, contados desde o día seguinte ao da publicación deste anuncio no Boletín Oficial da Provincia, co obxecto de que os interesados poidan presentar as reclamacións e suxestións que xulguen oportunas. Santiago de Compostela, 13 de abril de 2015. A concelleira delegada da Area de Desenvolvemento Urbano e Sostible Asdo.: Teresa Gutiérrez López
21/04/2015 | Administración LocalMunicipal
Mugardos
Emprazamento procedemento abreviado 103/2015

Faise público para os efectos previstos no artigo 49 da Lei 29/1998 de 13 de xullo de xurisdición contencioso-administrativa, e artigo 59 da Lei 30/1992 de 26 de novembro, que ante o Xulgado do Contencioso-Administrativo Número 1 de Ferrol, Jose Conrado Laaroussi Albisu Atnibar, interpuxo recurso contencioso-administrativo contra a Resolución da Alcaldía do concello de Mugardos núm.1213/2014, de data 22 de decembro de 2014. Polo exposto emprázase a todo o que fose interesado no procedemento para que poida comparecer no prazo de nove (9) días ante o Xulgado do Contencioso-Administrativo Único de Ferrol, rúa Coruña nº 55, 2ª planta, 15.402 Ferrol. Mugardos, 13 de abril de 2015 O ALCALDE, Asdo) XOSÉ FERNÁNDEZ BARCIA.
21/04/2015 | Administración LocalMunicipal
Melide
Expediente de modificación de crédito. Suplemento de crédito

EDICTO Aprobación definitiva do expediente de modificación de crédito número 2 Aprobada na sesión plenaria do 18/03/2015 a modificación de crédito número 2 (suplemento de crédito), e unha vez exposto ao público sen terse presentado reclamación ningunha (BOP número 54, do 23/03/2015), queda definitivamente aprobada en aplicación dos artigos 177.2 e 169.3 do texto refundido da Lei reguladora das facendas locais; Logo deste expediente o resumo por capítulos do orzamento 2015 queda como segue: Contra este acordo, que esgota a vía administrativa, poderase interpoñer directamente recurso contencioso-administrativo no prazo de dous meses, contados a partir da presente publicación, tal como dispón o artigo 46.1 da Lei 29/1998 de 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime pertinente. Melide, 13 de abril de 2015. A alcaldesa M.ª Ángeles Vázquez Mejuto
21/04/2015 | Administración LocalMunicipal
Noia
Secretaría
Baixa padrón de habitantes (erro 144)

O Consello de Empadroamento, na súa reunión do 11 de novembro de 2009, acordou a creación dunha nova incidencia, a 144-“Habitante español maior de 16 anos que non figura na base de DNIs”. A proposta de actuación ditada polo Consello de Empadroamento será a de iniciar o correspondente procedemento de baixa de oficio, no caso de que non acheguen copia xustificativa do DNI. Tendo en conta o resto da lexislación aplicable nesta materia e de acordo coa documentación xustificativa que consta en poder do Negociado de Estatística deste Concello, en uso das atribucións que me están conferidas, RESOLVO: 1º.- Declarar a incoación do procedemento de baixa de oficio das inscricións no Padrón Municipal de Habitantes deste Concello, por inscrición indebida; á persoa que se relaciona a continuación: -SONAM SANCHEZ MANZANERA AGUNDO 2º.- Non sendo posible a notificación ao interesado procede, de conformidade co previsto no art.59.5 e 61 da Lei 30/1992, de 26 de novembro, de Réxime Xurídico das Administracións Públicas e de Procedemento Administrativo Común, á publicación do presente anuncio a fin de que no prazo de quince días, contados desde o seguinte a súa publicación no BOP e no taboleiro de editos deste Concello; o interesado no procedemento poida comparecer no departamento de Estatística deste Concello, para formular as alegacións e xustificacións que estime oportunas ou interpoñer os recursos procedentes. De non presentar alegacións en prazo, e unha vez recibido o informe favorable do Consello Provincial de Empadroamento, procederase á baixa da inscrición padroal.3º.- Dar conta ó Pleno na primeira sesión ordinaria que se celebre. Noia, 10 de abril de 2.015. O alcalde A secretaria Asdo Rafael García Guerrero Asdo. Paula Ares Otero
21/04/2015 | Administración LocalMunicipal
Noia
Secretaría
Baixa inscrición no Padrón de habitantes, erro 142

O Consello de Empadroamento, na súa reunión do 27 de xuño de 2008, informou favorablemente a proposta de ampliación da realización de comprobacións periódicas da continuidade de residencia a todos/as os/as cidadáns/ás extranxeiros/as, que non estean obrigados/as a renovar a súa inscrición padroal cada dous anos. Isto é, cidadáns/ás da Unión Europea e dos Estados parte no Acordo sobre o Espazo Económico Europeo, así como os que, sen pertencer a estes paises, teñen a tarxeta de residencia de réxime comunitario (por ser familiares de comunitarios) e aqueles/as que teñan autorización de residencia permanente. A proposta de actuación ditada polo consello de Empadroamento no caso de que o Concello teña constancia da non continuidade da residencia dos cidadáns/ás afectados/as será a de iniciar o correspondente procedemento de baixa de oficio. Tendo en conta o resto da lexislación aplicable nesta materia e de acordo coa documentación xustificativa que consta en poder do Negociado de Estatística deste Concello, en uso das atribucións que me están conferidas, 1º.- Declarar a incoación do procedemento de baixa de oficio da insrición no Padrón Municipal de Habitantes deste Concello, por inscrición indebida a persoa e na data que se relaciona a continuación: -MOUNIR BOUKHRIS………15-01-2015 2º.- Non sendo posible a notificación aos interesados procede, de conformidade co previsto no art.59.5 e 61 da Lei 30/1992, de 26 de novembro, de Réxime Xurídico das Administracións Públicas e de Procedemento Administrativo Común, á publicación do presente anuncio a fin de que no prazo de quince días, contados desde o seguinte a súa publicación no BOP e no taboleiro de editos deste Concello; o interesado no procedemento poida comparecer no departamento de Estatística deste Concello, para formular as alegacións e xustificacións que estime oportunas ou interpoñer os recursos procedentes. De non presentar alegacións en prazo, e unha vez recibido o informe favorable do Consello Provincial de Empadroamento, procederase á baixa da inscrición padroal. (ERRO 142). 3º.- Dar conta ó Pleno na primeira sesión ordinaria que se celebre. Noia, 13 de abril de 2.015. O alcalde A Secretaria Asdo Rafael García Guerrero Asdo. Paula Ares Otero.
21/04/2015 | Administración LocalMunicipal
Culleredo
Secretaría Xeral. Padrón de Habitantes
Delegación para celebración de matrimonio civil 11/04/2015

Por resolución ditada en data 8 de abril de 2015, o sr. alcalde acordou a seguinte delegación do exercicio da competencia para a celebración de matrimonio civil: No concelleiro desta Corporación, Don Roque Francisco Besana Relva, para a celebración do matrimonio civil entre Don RONALD JOSE SURGENT IRIZABAL e Dona ROSANA ANDREA RUBAL CUSACHS o vindeiro sábado, día 11 de abril de 2015, ás 12:00 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 10 de abril de 2015. O alcalde, Asdo.: Julio Sacristán de Diego
16/04/2015 | Administración LocalMunicipal
Noia
Secretaría
Edicto notificación Doble LCB

Intentada a notificación persoal, esta non se puido practicar por ausente que consta no expediente, polo que se procede, de conformidade co previsto nos artigos 59.5 e 61 da Lei 30/1992, de 26 de novembro, de réxime xurídico das administracións públicas e procedemento administrativo común, á publicación do presente anuncio, co fin de notificarlle ao interesado que con data 11 de marzo de 2015 a concelleira delegada de comercio, industria e turismo dita a resolución nº 576/2015 onde se acepta a renuncia formulada á autorización outorgada a Doble L. C. B. con CIF número E-36507986, para a ocupación de dominio público para o exercizo da venda ambulante de calzado os xoves e domingos na zona de San Lázaro no termo municipal de Noia, dando por extinguida a autorización expedida a favor de Doble L. C. B. para a ocupación de dominio público os xoves e domingos no mercado municipal de Noia. Tendo en conta que, en atención ao previsto no referido artigo 61 da Lei 30/1992, o acto non se publica na súa integridade, fáiselle saber ao interesado que o texto íntegro que se notifica así como o expediente se atopa á súa disposición nas dependencias da Secretaría Xeral da Casa do Concello situada na rúa Rosalía de Castro, 2 de Noia. Noia, 30 de marzo de 2015 O alcalde Asdo. Rafael García Guerrero